Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10-ispr., 90/11., 16/12., 86/12., 94/13., 136/14.-RUSRH, 152/14., 7/17., 68/18. i 98/19.) i članka 100. Statuta, ravnateljica OŠ Dr.Branimira Markovića Nataša Možgon Kauzlarić 12.11.2020. donosi

**PROCEDURU PROVJERE VJERODOSTOJNOSTI**

**DIPLOMA, SVJEDODŽBI I DRUGIH ISPRAVA U**

**OŠ DR.BRANIMIRA MARKOVIĆA RAVNA GORA**

**I.**

Neposredno nakon sklapanja ugovora o radu na neodređeno vrijeme ravnateljica Školske ustanove provjerit će kod nadležnog fakulteta, ustanove odnosno institucije vjerodostojnost diplome, svjedodžbe odnosno druge javne isprave na temelju koje je sklopljen ugovor o radu.

**II.**

Za zaposlenika/cu koji ima zasnovan radni odnos na neodređeno nepuno radon vrijeme u dvije ili više školskih ustanova provjeru vjerodostojnosti diplome, svjedodžbe odnosno druge javne isprave na temelju koje je zasnovan radni odnos pokrenut će školska ustanova u kojoj radi pretežiti dio radnog vremena odnosno matična škola ili dogovorom između škola, uz žurno obavještavanje ostalih škola po primitku obavijesti od institucije nadležne za provjeru vjerodostojnosti isprava.

**III.**

Provjera vjerodostojnosti diplome, svjedodžbe odnosno druge javne isprave stečene u inozemstvu obavlja se putem Ministarstva vanjskih poslova.

**IV.**

Ako Školskoj ustanovibude dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za osobu koja se zapošljava odnosno zaposlenika/cu Školske ustanove, ravnateljica će bez odlaganja, a najkasnije u roku od sedam dana napraviti prijavu Državnom odvjetništvu i izvijestiti Ministarstvo znanosti i obrazovanja.

**V.**

Ako je Školskoj ustanovi dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za zaposlenika/cu Školske ustanove, ravnateljica Školske ustanove izvanredno će zaposleniku/ci otkazati ugovor o radu u roku od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu na temelju koje je sklopljen ugovor o radu.

**VI.**

Iznimno od točke V. u slučaju proteka roka od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu zaposlenika/ce Školske ustanove ili drugog opravdanog razloga, ravnateljica Školske ustanove zaposleniku/ci redovito će otkazati ugovor o radu zbog skrivljenog ponašanja.

**VII.**

Ova Procedura stupa na snagu danom donošenja.

**VIII.**

Ova Procedura bit će objavljena na oglasnoj ploči i web stranici Školske ustanove.

KLASA: 011-05/20-01/13

URBROJ: 2112-39-7-20-01

U Ravnoj Gori, 12.11.2020.

 Ravnateljica:

 mr.sc.Nataša Možgon Kauzlarić.